Kertu Laak

Kertu Laak (sündinud 21. veebruaril 1998 Tallinnas) on eesti võrkpallur. 2013. aastast kuulub ta Eesti võrkpallikoondisse ja hooajast 2023/24 mängib esimese Eesti naisvõrkpallurina Poola meistriliigas (Bielsko-Biała BKS BOSTIK ZGO ridades). Võrkpalli juurde jõudis Laak teises klassis, tema esimene treener oli Kohilas Ingrid Kangur. 7. klassis liitus ta Audentese Spordigümnaasiumiga. Ta osales omavanuste Eesti meistri- ja karikavõistlustel siiski Kohila võrkpalliklubi eest, kellega võideti mitmeid medaleid. Noorena on Laak kuulunud nii saali- kui rannavõrkpalli noortekoondistesse. Aastatel 2013–2017 kuulus Laak Eesti tütarlaste koondisse (sündinud 1998 ja hiljem), kelle peatreeneriks oli Merle Keerutaja. Koondisega osaleti omavanuste EM- ja MM-valikturniiridel, kuid finaalturniirile ei pääsetud. Rannavõrkpallis oli tal noorteklassides võisteldes erinevaid paarilisi, muuhulgas Hanna Loore Õunpuu, Karmen Mereküla, Katleen Kangur ja Hanna Pajula. Pajulaga käidi esindamas Eestit ka Valgevenes toimunud U18 Euroopa meistrivõistlustel, kus jõuti alagrupist väljalangemismängudele ja lõpetati 17. kohaga. Laak kutsuti Eesti võrkpallikoondisse 2013. aastal ja tegi debüütmängu septembris Soomes toimunud XIV Sorv-Elektro Volley turniiril, kus peatreener soovis kasutada rohkem noormängijaid. Turniiril saadi 12 naiskonna konkurentsis 6. koht. Koondises kasutati Laaki esimesel kahel aastal põhiliselt sidemängija positsioonil. Koondise eredaim saavutus on olnud 2019. aastal koondise ajaloos esimest korda Euroopa meistrivõistluste finaalturniirile pääsu tagamine. Ta on esindanud Eestit Euroopa meistrivõistluste finaalturniiril kahel korral (2019 ja 2023) ning mõlemal korral saadi 23. koht. Ta on mitmel korral mänginud Euroopa Hõbeliigas ning kuulus ka 2023. aastal Hõbeliiga võitnud naiskonda, kus ta valiti turniiri väärtuslikemaks mängijaks. Hooajal 2013/14 liitus Laak Eesti meistriliiga klubiga Kohila VK/E-Service, kus mängis kokku neli hooaega. Klubiga tuldi kolmekordseks Balti meistriks ja neljakordseks Eesti meistriks. Samuti võideti kahel korral Eesti karikavõistlused. Hooaegadel 2015/16 ja 2016/17 osaleti ka Eurosarjades. 2016/17 hooajal saadi Eesti klubivõrkpallis ajaloo esimene mänguvõit kõige kõrgemas, CEV Meistrite liigas ning pääseti teise eelringi, kus tuli aga Serbia klubi paremust tunnistada, mis tähendas, et põhiturniirile ei pääsetud. Esimestel hooaegadel täitis Laak põhiliselt sidemängija rolli, kuid aastatega liikus ta rohkem diagonaalründaja positsioonile. Hooajaks 2017/18 sõlmis ta oma esimese välislepingu ning siirdus Soome valitseva meistri Salo LP Viesti naiskonda, kus ta mängis kaks hooaega. Esimesel hooajal osaleti CEV Meistrite liiga eelringides, kus teises eelringis kaotati Bulgaaria klubile kuldses geimis ja põhiturniirile ei jõutud. Euroteekonda jätkati CEV Cupil, kus 1/16 finaalis langeti konkurentsist taas kuldse geimiga. Soome meistrivõistlustel jäädi finaalseerias otsustavas viiendas mängus alla HPK naiskonnale ja saadi teine koht. Teisel hooajal (2018/19) piirduti CEV Cupil 1/16 finaalidega. Tuldi Soome meistriks ning Laak valiti liiga parimaks diagonaalründajaks. Ta kerkis kohe esimesel hooajal naiskonna suurimaks punktitoojaks ning kandis liidri rolli kogu naiskonnas oldud kahe hooaja. Hooajaks 2019/20 liitus ta Itaalia kõrgliigaklubiga Chieri ‘76 Reale Mutua Fenera, kus mängis kaks hooaega. Naiskond oli esimesel hooajal Itaalia meistriliigas seitsmendal kohal, kui hooaeg enneaegselt koroonapandeemia tõttu peatati. Teise hooaja (2020/21) eel osaleti Itaalia superkarikavõistlustel, kus jõuti veerandfinaali. Itaalia karikavõistlustel jõuti poolfinaali. Itaalia meistriliigas pääseti väljalangemismängudele, kuid kaotati veerandfinaalis ning saadi liigas kokkuvõttes kuues koht. Laak täitis naiskonnas mõlemal hooaja Kaja Grobelna järel teise diagonaalründaja rolli ning sekkus mängudesse pigem vahetusest või rollimängijana. Hooajaks 2021/22 liitus ta Saksamaa meistriliiga klubiga Schwerini SSC Palmberg, kus ta pidi eelduste kohaselt taas põhimängija rolli täitma hakkama. Hooaja eel toimunud Saksamaa superkarika võistlustel saadi teine koht. Klubi oli jõudnud CEV Cupil 1/8 finaali ning hoidis Saksamaa meistriliigas kaheksandat kohta, kui detsembri alguses teatas klubi mõlemapoolsest lepingu lõpetamisest Laagiga. 2022. aasta jaanuaris liitusid Laak, Julija Mõnnakmäe ja Kristel Moor Eesti meistriliiga klubiga Viljandi Metall, kes hoidis liigatabelis tol hetkel kaheksandat kohta. Põhiturniiri lõpuks suudeti naiskond tõsta viiendale kohale. Väljalangemismängude faasis jõuti poolfinaalseeriasse, kus kaotati Tallinna Ülikool/Kikasele. Pronksiseeria kaotati Audentese SG/Noortekoondisele ning saadi lõpuks neljas koht. Laak oli naiskonna kindel rünnakuliider. Hooajal 2022/23 mängis ta Prantsusmaa kõrgliigaklubis RC Cannes. Prantsusmaa karikavõistlustel jõuti finaali, kus alistuti 2:3 Beziersile ning teeniti hõbemedal. Prantsusmaa meistriliiga põhiturniir lõpetati kaheksandana ning pääseti viimase naiskonnana väljalangemismängudele. Veerandfinaalist kaugemale ei jõutud ja liigas saadi kokkuvõttes kaheksas koht, millega Laagi sõnul naiskond ise rahule ei jäänud. Hooajal 2023/24 mängis ta esimese eesti naisvõrkpallurina Poola meistriliigas (Bielsko-Biała BKS BOSTIK ZGO ridades). Osaleti CEV Cupil, kus 1/8 finaalis langeti koduse konkurendi Grupa Azoty Chemik Police vastu. Võideti Poola karikavõistlused. Poola meistrivõistlustel saadi pronks. Laak oli oma naiskonna liider ning Poola meistriliiga suurim punktitooja (493 p) ja parim ründaja (418 p). Ta valiti ka Poola meistriliiga põhiturniiri parimaks diagonaalründajaks ja kuuel korral pälvis ta mängu MVP auhinna. Balti liiga 2013/14 Kohila VK/E-Servicega 2014/15 Kohila VK/E-Servicega 2015/16 Kohila VK/E-Servicega 2016/17 Kohila VK/E-Servicega Riikide meistrivõistlused 2013/14 Eesti meistrivõistlused Kohila VK/E-Servicega 2014/15 Eesti meistrivõistlused Kohila VK/E-Servicega 2015/16 Eesti meistrivõistlused Kohila VK/E-Servicega 2016/17 Eesti meistrivõistlused Kohila VK/E-Servicega 2017/18 Soome meistrivõistlused Salo LP Viestiga 2018/19 Soome meistrivõistlused Salo LP Viestiga 2023/24 Poola meistrivõistlused Bielsko-Biała BKS BOSTIK ZGO-ga Riikide karikavõistlused 2013/14 Eesti karikavõistlused Kohila VK/E-Servicega 2014/15 Eesti karikavõistlused Kohila VK/E-Servicega 2015/16 Eesti karikavõistlused Kohila VK/E-Servicega 2016/17 Eesti karikavõistlused Kohila VK/E-Servicega 2021/22 Saksamaa superkarikas Schwerini SSC Palmbergiga 2022/23 Prantsusmaa karikavõistlused RC Cannesega 2023/24 Poola karikavõistlused Bielsko-Biała BKS BOSTIK ZGO-ga 2024/25 Poola superkarikas Bielsko-Biała BKS BOSTIK ZGO-ga Individuaalsed auhinnad 2013/14 Eesti meistrivõistluste parim sidemängija 2013/14 Balti liiga parim sidemängija 2014/15 Eesti meistrivõistluste parim diagonaalründaja 2014/15 Balti liiga parim diagonaalründaja 2015/16 Eesti meistrivõistluste parim diagonaalründaja 2016/17 Eesti meistrivõistluste parim diagonaalründaja 2018/19 Soome meistrivõistluste parim diagonaalründaja 2023 Euroopa Hõbeliiga kõige väärtuslikum mängija 2023/24 Poola meistrivõistluste põhiturniiri parim diagonaalründaja Eesti parim naisvõrkpallur: 2017, 2018, 2019, 2020, 2021 ja 2023. Eesti parim noorvõrkpallur neidudest: 2015 ja 2016. Kertu Laak õppis aastatel 2005–2011 Kohila Gümnaasiumis. 2011. aastal läks ta 7. klassi Audentese Spordigümnaasiumi ning lõpetas kooli 2017. aastal kuldmedaliga. Laak on võrkpalluri elukutse kõrval ka ajakirjandusse artikleid kirjutanud. 2022. aastal Eestis klubivõrkpalli mängides oli ta Võrkpall24 portaali peatoimetaja. Kertu Laak nową atakująca BKS BOSTIK Bielsko-Biała ❤️💛💚 BKS BOSTIK ZGO Bielsko-Biała Instagram, 31.05.2023. "Persoonilugu: Kertu Laak". Originaali arhiivikoopia seisuga 8. jaanuar 2019. Kertu Laak Sporditulemused (vaadatud 10.08.2023). Siim Jõgis. "Kertu Laak, Läänemere regiooni andekaim võrkpallur". Tüdrukud 98 Eesti Võrkpalli Liidu arhiiv (vaadatud 10.08.2023). Kaarel Täll: Eesti noortevõistkonnad kaotasid play-offi avavoorus Postimees arhiiv, 30.08.2013. Mariel Gregor: Koondnaiskond testis noormängijaid Soomes Postimees arhiiv, 22.09.2013. Peatreener Peeter Vahtra: jäin kõigi mängijatega rahule Delfi, 23.09.2013. Liis Kullerkann: ka teises geimis oli sees tunne, et tuleb ära ERR, 09.01.2019. EuroVolley 2019 final standing CEV arhiiv (vaadatud 29.05.2023). Itaalia ei kaotanud alagrupis ainsatki geimi, Türgi vaid ühe ERR, 25.08.2023. Anu Säärits: Peit: see on meile väga tähtis saavutus ERR, 27.06.2023. Märt Roosna: Kohila naised tegid ajalugu: Eestil esimene võit Meistrite liigas kirjas Delfi, 18.10.2016. Kohila võrkpallinaiskond jõudis Meistrite liigas teise ringi! Delfi, 22.10.2016. Kohila kaotas Belgradis kindlalt Delfi, 07.11.2016. 19-aastane Eesti võrkpallilootus lõi käed Soome meistriga ERR arhiiv, 27.04.2017. Kertu Laak ja Salo LP Viesti kaotasid Meistrite liigas kuldse geimi ERR arhiiv, 26.10.2017. Laak ja Ennok said eurosarjades mängida kuldset geimi ERR arhiiv, 11.01.2018. Kertu Laak teenis esimesel välishooajal Soomes hõbeda ERR arhiiv, 15.04.2018. Kertu Laak tõi 26 punkti ja krooniti Soome meistriks ERR, 05.04.2019. Kertu Laak: esimene välishooaeg oli üsna edukas ERR arhiiv, 24.04.2018. Juhan Kilumets: Soome meistriks kroonitud Laak hakkab klubikarjääris otsima uusi väljakutseid ERR, 11.04.2019. Kertu Laak liitub Itaalia kõrgliigaklubiga ERR, 26.07.2019. Rahvusnaiskonna rünnakuliider Kertu Laak jätkab karjääri Itaalias Eesti Võrkpalli Liit, 13.05.2020. Laagi ja Chieri teekond Itaalia superkarikal lõppes veerandfinaalis ERR, 03.09.2020. Nädal piiri taga: Laak mängis Itaalia karikavõistluste poolfinaalis ERR, 16.03.2021. Nädal piiri taga: Treial pääses finaali, Aganits võitleb hõbeda nimel ERR, 05.04.2021. Juhan Kilumets: Laak: täishooaja tunne on lõpuks sees ja kasutan ära kõik võimalused, mis antakse ERR, 25.01.2021. Anu Säärits: Kertu Laak: oluline on edasi minna kuskile, kus saan rohkem mänguaega ERR, 19.04.2021. Eesti koondise diagonaalründaja liitus Saksamaa tippklubiga ERR, 26.04.2021. Laak otsusest klubi vahetada: seekord pakuti mulle põhikohta ERR, 27.04.2021. Karl Rinaldo: Laak tegi Saksamaal tähtsas mängus debüüdi, Pertens jätkab Soomes kaotuseta Võrkpall24, 03.10.2021. Laak aitas koduklubi eurosarjas kaheksandikfinaali ERR, 24.11.2021. Karl Rinaldo: Saksamaa klubi lõpetas Laagiga lepingu. “Saan nüüd mõnda aega keskenduda eelkõige iseendale.” Võrkpall24, 02.12.2021. Karl Rinaldo: Kolm nimekat Eesti koondislast tõttavad Viljandi Metallile appi Võrkpall24, 18.01.2022. Viljandi asus Kertu Laagi 42 punkti toel seeriat juhtima ERR, 10.03.2022. Tallinna Ülikool jõudis 16 aasta järel finaali ERR, 19.03.2022. Naiste võrkpallipronks kuulub tänavu Audentese SG/Noortekoondisele ERR, 05.04.2022. Anu Säärits: Laak lepingust Prantsusmaa tippklubiga: väga positiivne üllatus ERR, 25.07.2022. Võrkpallurid välismaal: Laak teenis Prantsusmaal karikahõbeda ERR, 03.04.2023. Kevin Saar tuli Bahreini meistriliigas hõbedale ERR, 11.04.2023. Venno, Varblane ja Allik said kaela kulla, Pertens ja Kaibald hõbe ERR, 24.04.2023. Juhan Kilumets: Kertu Laak koondisesuve eel: tahame Hõbeliiga ükskord ära võita ERR, 03.05.2023. CEV Volleyball Cup 2024 | Women CEV archive (vaadatud 27.04.2024). Alvar Tiisler: Värske karikavõitja Laak: sellises kohas, kus minusse on usku, on alati hea mängida ERR, 18.03.2024. Rankingi 2023/24 Tauron Liga (vaadatud 27.04.2024). Drużyna rundy zasadniczej TAURON Ligi Tauron Liga, 19.03.2024. Kaarel Täll: Naiste võrkpalliliiga sümboolses koosseisus on neli Kohila mängijat Postimees arhiiv, 26.04.2014. Final eight 21-23 March 2014 Eesti Võrkpalli Liidu arhiiv (vaadatud 10.08.2023). Naiste Meistriliiga 2014/2015 hooaeg Eesti Võrkpalli Liidu arhiiv (vaadatud 10.08.2023). Naiste Meistriliiga 2015/2016 hooaeg Eesti Võrkpalli Liidu arhiiv (vaadatud 10.08.2023). Naiste Meistriliiga 2016/2017 hooaeg Eesti Võrkpalli Liidu arhiiv (vaadatud 10.08.2023). Aasta parimad võrkpallurid on Kertu Laak ja Robert Täht ERR, 27.12.2017. Aasta võrkpallurid on Kertu Laak ja Robert Täht ERR, 07.01.2019. Aasta parimad võrkpallurid on Kertu Laak ja Robert Täht ERR, 29.12.2019. Aasta võrkpallurid on Laak ja Juhkami, aasta treeneriks valiti Ojamets ERR, 22.01.2021. Aasta võrkpallurid on Kertu Laak ja Oliver Venno ERR, 16.01.2022. Aasta võrkpalluriteks valiti Kertu Laak ja Märt Tammearu, parima treeneri tunnustuse pälvis Alar Rikberg Eesti Võrkpalli Liit, 16.12.2023. Aasta parimad võrkpallurid on Anu Ennok ja Kert Toobal ERR arhiiv, 28.12.2015. Aasta parimad võrkpallurid on Anu Ennok ja Robert Täht ERR arhiiv, 27.12.2016. 2016 CEV Volleyball Cup - Women Statistics CEV (vaadatud 21.12.2023). 2016 CEV Volleyball Challenge Cup - Women Statistics CEV (vaadatud 21.12.2023). 2017 CEV Volleyball Champions League - Women Statistics CEV (vaadatud 21.12.2023). 2017 CEV Volleyball Cup - Women Statistics CEV (vaadatud 21.12.2023). 2018 CEV Volleyball Champions League - Women Statistics CEV (vaadatud 21.12.2023). 2018 CEV Volleyball Cup - Women Statistics CEV (vaadatud 21.12.2023). 2019 CEV Volleyball Cup | Women Statistics CEV (vaadatud 21.12.2023). Laak ja Schwerini Palmberg alustasid CEV Cupi võiduga ERR, 18.11.2021. CEV Volleyball Challenge Cup 2023 | Women Statistics CEV (vaadatud 21.12.2023). CEV Volleyball Cup 2024 | Women Statistics CEV (vaadatud 21.12.2023). CEV EuroVolley 2019 | Women Statistics CEV (vaadatud 21.12.2023). CEV EuroVolley 2023 | Women Statistics CEV (vaadatud 21.12.2023). Medaliga lõpetanud Audentese Spordigümnaasium (vaadatud 10.08.2023). Reijo Mälton: Võrkpall24 uueks peatoimetajaks sai Kertu Laak Võrkpall24, 03.02.2022. Kertu Laak Mängija profiil CEV kodulehel Kertu Laak Mängija profiil Tauron Liga kodulehel, poola keeles Kertu Laak Volleybox Kertu Laak Instagram